અનેક લોકો વિચાર કરતા હશે કે ચૂંટણી પહેલાં હાલના માહોલમાં એવી શી જરૂર હતી કે સર સંઘચાલકે ત્રણ દિવસ સુધી સંઘની માન્યતાઓ સમજાવી. પરંતુ આ એક સ્વાભાવિક અને સામાન્ય વાત છે, જે ભીડ, હિંસા, હિન્દુત્વ પ્રત્યેની ઘૃણામાં વૃદ્ધિ, હિન્દુત્વ અને ગૌરક્ષાના નામે કેટલાક તત્વો દ્વારા કરાતી ગુંડાગીરી અને ભારતના ભવિષ્યના સંબંધમાં સંઘની શૂન્ય દૃષ્ટિના આરોપોને જોયા બાદ આ ખૂબ જરૂરી થઈ ગયું કે કઠોર અને કટુ શંકાઓ અને પ્રશ્નોનો સંઘ સ્વીકાર કરે અને એનું સંતોષજનક સમાધાન લાવે. ડો.મોહન ભાગવતનું ત્રિદિવસીય સંબોધન હિન્દુઓને પણ પોતાના રસ્તા સુધારવા માટે કઠોર સંદેશરૂપ હતું, જેમાં એમણે જાતિભેદના કારણે પેદા થતા અયોગ્ય આચરણ પર પ્રહાર કર્યો, મહિલાઓને દેવી બનાવીને મંદિરમાં બેસાડવી અને ઘરમાં દાસી જેવો વ્યવહાર કરવાની બાબતની ટીકા કરી. સમલૈંગિક જેવા વિષયોનો સહદય ભાવનાથી વિચાર કર્યો અને રાષ્ટ્રહિતના કોઈ પણ મુદ્દા પર સહેજ પણ સમાધાન કરવાનો ઈનકાર કર્યો કે પછી એ રામમંદિરનું નિર્માણ હોય, કલમ 370 હોય અથવા સમાન નાગરિક સંહિતાની સૌને સાથે લઈને સ્થાપિત કરવા અંગેની સ્વીકાર્યતા હોય..